18 C. Blume et Th. Fr. L. Nees ab Esenbeck, 



Polyporus (Pleuropus) affinis. 



P. pileo tenui rigido coriaceo glabro dilute castaneo 

 zonis obscurioribus picto, margine albido, poris minutissi- 

 mis alutaceis, stipite tenui glabro castaneo - fusco. 



(Locus in Systemate mycologico inter Polyporos Pleuropodes Fr.) 



Descriptio. 



Fungus Polyporo antecedenti quoad colorem et substan- 

 tiam simillimus et ab eo caute distinguendus. 



Pilei yel solitarii vel caespitosi,' semicirculares , vel fla- 

 belliformes, mox unciam unam, mox duas, immo tres in dia- 

 metro metientes. Color circa margines in albido - lutescentem 

 vergit. Stipes semper marginalis et fusci coloris, quoad lon- 

 gitudinem valde inconstans. Pori nudo oculo vix conspicui, 

 rotundi, alutacei. Asci paucissimi, subclavati. Sporae nullae. 



Observ. I. Inter plura, quae prostant, specimina, unum monstrosa 

 figura a reliquis aberrat; scilicet in hymenio appendices rectae, 

 clavatae et subcomprersae , intus cavae, tres lineas longae repe- 

 riuntur, quae radios illos giganteos, feracissimae terrae luxurie 

 in P. Pisacha-pani enatos, in memoriam revocant. 



Observ. II. Fungus iste, ob stipitem lateralem ad aliam sectionem 

 referendus, dignus videtur, qui a P. Katui distinguatur et uti 

 propria species exponatur. 



Patria: Java insula, (Blume.) 



EXPLICATIO TABULAE. 



i. Specimen maius, a latere superiori , magnitudine naturali. 



i. Specimina alia minora stipitibus basi connatis. 



3. Specimen aliud, a latere inferiori pictum. 



4- Specimen, appendicibus insigne. 



5. Pars hymenii cum appendice, lente aucta. 



6. Pars hymenii cum ascis, magnitudine valde aucta. 



